Roxette braak gal oor OR Tambo-lughawe | Nuus24
Roxette besoek Suid-Afrika weer in 2012
Roxette kom Mei SA toe
Roxette ‘wou wêreld nooit oorneem’
Kaapstad – Die Sweedse popduo Roxette het die OR Tambo Internasionale Lughawe as een van die slegste lughawens ter wêreld beskryf.Dít nadat hul vlug die afgelope naweek sowat 90 minute lank vertraag was.Marie Fredriksson en Per Gessle het hul misnoeë Saterdag op hul Facebook-blad te kenne gegee.Sommige Suid-Afrikaanse en internasionale aanhangers het gesê die wag van 90 minute was "nie so lank nie", terwyl ander die regering vir swak dienslewering blameer het.Roxette het verlede week in Johannesburg, Durban en Kaapstad opgetree. Unathi Batyashe-Fillis, kommunikasiebestuurder van die Lughawensmaatskappy van Suid-Afrika (Acsa), het gesê beeldmateriaal van sekuriteit-waarnemingskameras het gewys dat daar lang rye by die soekpunt was toe Roxette die land verlaat. Batyashe-Fillis het gesê daar kon nie vasgestel word hoekom die rye lank was nie.Die kliëntediensafdeling is volgens die woordvoerder nie van Roxette se vertrek in kennis gestel nie en grondpersoneel, wat aangestel is om hoëprofiel-besoekers by te staan, was nie beskikbaar nie.– Lees meer hier– Volg Nuus24 op Twitter